cy cy en cy es lb eo fr cy en cy fr cy cy cy cy cy cy cy cy cy es cy cy cy cy cy it cy cy en cy it cy cy cy cy en cy cy cy en cy cy su de cy en cy hu br cy cy es da cy cy en de en cy
Cefnogi dysgwyr i fwynhau cynhyrchiad newydd Cymraeg o Macbeth - Nant Gwrtheyrn
Mae Theatr Genedlaethol Cymru yn falch iawn o gyhoeddi bod pecyn i ddysgwyr ar gael, wedi’i seilio ar ein cynhyrchiad nesaf, Macbeth. Crëwyd y pecyn i ddysgwyr gan Nant Gwrtheyrn, mewn cydweithrediad â Theatr Genedlaethol Cymru gyda chymorth Y Ganolfan Dysgu Cymraeg Genedlaethol.
Mae’r pecyn yn cynnwys gwybodaeth a gemau i ddysgwyr a chanllaw ar wahân ar gyfer tiwtoriaid. Mae’r deunydd yn addas ar gyfer dosbarthiadau Uwch a Hyfedredd ac yn cynnwys gweithgareddau i’w cyflawni cyn gweld y ddrama, a rhai ar ôl ei gweld.
Meddai Helen Prosser, Cyfarwyddwr Strategol Y Ganolfan Dysgu Cymraeg Genedlaethol: “Mae’n bwysig iawn bod pob agwedd ar ein diwylliant cyfoes yn agored i’r rhai hynny sy’n dysgu’r Gymraeg. Dyna pam mae’r Ganolfan Dysgu Cymraeg Genedlaethol yn awyddus iawn i weithio mewn partneriaeth gyda Theatr Genedlaethol Cymru. Mae’r gwaith o lunio pecynnau i helpu dysgwyr fwynhau cynyrchiadau yn agor drws arall i’n dysgwyr ni.”
Meddai Mair Saunders, Prif Reolwr Canolfan Nant Gwrtheyrn: “Rydym yn falch iawn o’r bartneriaeth yr ydym wedi ei chynnal gyda’r Theatr Genedlaethol yma yn Nant Gwrtheyrn ers tro drwy gynnal gwersi ar gyfer dysgwyr a llunio pecynnau sy’n cydfynd â’r cynyrchiadau. Pleser yw cael cyd weithio ar gynllun sydd yn galluogi’r rhai hynny sydd yn dysgu’r Gymraeg i fwynhau arlwy y Theatr Genedlaethol.”
Meddai Rhian A. Davies, Cynhyrchydd Gweithredol Theatr Genedlaethol Cymru: “Mae cydweithio â phartneriaid sy’n arbenigwyr yn eu maes yn bwysig iawn i ni. Edrychwn ymlaen at barhau’r cydweithio gyda Nant Gwrtheyrn a dechrau partneriaeth hir dymor gyda’r Ganolfan Dysgu Cymraeg Genedlaethol er mwyn sicrhau bod ein cynyrchiadau’n berthnasol i bawb.”
Bydd perfformiadau byw o Macbeth yng Nghastell Caerffili 7 – 18 Chwefror, a hefyd, drwy fenter newydd gyffrous Theatr Gen Byw, bydd y cynhyrchiad yn cael ei ddarlledu’n fyw i ganolfannau ar draws Cymru ar 14 Chwefror, gydag ail-ddangosiadau gydag is deitlau Saesneg hyd diwedd Ebrill i ddilyn.
Newyddion o’r Nant – Ebrill 2017
Newyddion o’r Nant – Mehefin 2017
Rydym yn recriwtio: Cogydd
Cynnig rhywbeth i bawb
Cynorthwyydd gweinyddol Cymraeg Gwaith rhan amser
Cwrs Uwch 2 ‘Rho awch ar dy Gymraeg!’ efo Ifor ap Glyn
Mawrth 30 @ 9:00 am - Ebrill 3 @ 5:00 pm
Arholiad Sylfaen – Cwrs adolygu amdani!
Ebrill 24 - Ebrill 26
© 2019, Nant. Cedwir pob hawl.
Cwmni Cyfyngedig yn ôl gwarant
Wedi'i gofrestru yng Nghymru a Lloegr
Polisi preifatrwydd | OES
Nant Gwrtheyrn, Llithfaen, Pwllheli, Gwynedd, Cymru, Y Deyrnas Unedig. LL53 6NL
Rhowch eich manylion isod i dderbyn ein cylchlythyr a'r diweddaraf gan Nant Gwrtheyrn.
Gadewch i ni wybod sut yr hoffech glywed gennym
E-Bost Post uniongyrchol Hysbysebu ar-lein addasiedig
Drwy glicio isod i danysgrifio, rydych yn cytuno y gallwn brosesu eich gwybodaeth yn unol â'n polisi preifatrwydd.
Rydym yn defnyddio cwcis i'n galluogi i ddeall yn well sut y defnyddir ein safle. Drwy barhau i ddefnyddio'r wefan hon, rydych chi'n rhoi caniatâd i'r polisi hwn. Cliciwch yma i ddysgu mwyIawn, diolch